   R O M Â N I A
JUDEŢUL HUNEDOARA 
   MUNICIPIUL BRAD
      P R I M A R U L
 Nr. 99/11050/23.05.2025



R E F E R A T   DE   A P R O B A R E
privind aprobarea Situației financiare pe anul 2024 - încheierea exercițiului bugetar al bugetului Municipiului Brad și al instituțiilor și serviciilor subordonate Consiliului Local al Municipiului Brad

	Conform prevederilor art. 57 din Legea nr. 273/2006 privind finanţele publice locale, cu modificările şi completările ulterioare, ordonatorii principali de credite întocmesc şi prezintă spre aprobare autorităţilor deliberative, până la data de 31 mai a anului următor, conturile anuale de execuţie ale bugetelor prevăzute în următoarea structură:       
                         a)  -  la venituri:  
		- prevederi bugetare iniţiale;  
		- prevederi bugetare definitive;  
		- încasări realizate.  
      b) -  la cheltuieli:  
		- credite bugetare iniţiale;  
		- credite bugetare definitive;  
			- plăţi efectuate.
	Referitor la contul de executie al bugetului local al Municipiului Brad la data de 31.12.2024 precizez  următoarele:
  		- până la sfârșitul  anului 2024, la bugetul local al Municipiului Brad s-au încasat venituri în sumă de 81.033.329 lei, din care venituri încasate din impozite și taxe locale de la persoane fizice și juridice în sumă de 10.190,025 lei, restul provenind din cote și sume din impozitul pe venit, sume defalcate din T.V.A. și subvenții, precum și sume primite de la U.E.;
		- veniturile secțiunii de funcționare au fost în sumă de 49.835.226 lei;
                    -  veniturile secțiunii de dezvoltare au fost în sumă de 31.198.103 lei.
            La cele două secțiuni plățile efectuate s-au ridicat la suma de 76.145.788 lei, din care la secțiunea de funcționare suma de 42.386.659 lei, iar la secțiunea de dezvoltare suma de 33.759.129 lei, conform situației financiare prezentată în Anexa care  face parte integrantă din  proiectul de hotărâre.
	Excedentul total rezultat la finele anului 2024 a fost  în sumă de 4.887.541 lei și este compus dintr-un excedent de 7.448.567 lei la secțiunea de funcționare și un deficit de 2.561.026 lei la  secțiunea de dezvoltare.
          Conturile de execuție ale instituțiilor publice finanțate din venituri proprii se referă la veniturile proprii și cheltuielile efectuate din aceste venituri la finele  anului 2024 de către: Școala Gimnazială ”Mircea Sântimbreanu” Brad, Școala Gimnazială ”Horea, Cloșca și Crișan” Brad, Liceul Teoretic ”Avram Iancu” Brad, Spitalul Municipal Brad, Serviciul Public de Desfacere ”Han, Piață și Obor” Brad, Clubul Sportiv Municipal ”Aurul” Brad, precum și venituri provenite din vânzarea materialului lemnos.
	Pentru  anul  2024  veniturile proprii încasate sunt în sumă de 48.757.200 lei, iar plățile efectuate sunt în sumă de 48.620.088 lei, rezultând un excedent în sumă de  137.112 lei.
Contul de execuție bugetară a creditelor interne pe anul 2024 este la venituri în sumă de 3.386.838 lei, iar la cheltuieli în sumă de 427.275 lei, rezultând un excedent bugetar de în sumă de 2.859.563lei.
            În contextul celor de mai sus am inițiat prezentul proiect de hotărâre prin care am propus aprobarea Situației financiare pe anul 2024 - încheierea exercițiului bugetar al bugetului Municipiului Brad și al instituțiilor și serviciilor subordonate Consiliului Local al Municipiului Brad și îl supun spre dezbatere și aprobare plenului Consiliului Local al Municipiului  Brad în forma prezentată.	
	Invoc în susţinerea propunerii mele prevederile art. 57 din Legea nr. 273/2006 privind finanţele publice locale, cu modificările şi completările ulterioare.



P R I M A R
Florin CAZACU















